<classify> Kiwanda hicho kinachomilikiwa na raia wa kigeni, kipo katika hatua za mwisho za kukamilisha utafiti wake wa mkaa unaotengenezwa kwa kutumia mabaki ya miti.Mkurugenzi wa kiwanda hicho, John Mantheakia, alisema hayo mwishoni mwa wiki katika Kijiji cha Mavimba, Tarafa ya Lupiro wakati wa uwekaji jiwe la msingi la kiwanda hicho kwenye mbio za Mwenge wa Uhuru za mwaka huu.Mantheakia alisema kiwanda hicho kitakuwa na uwezo wa awali wa kuzalisha tani 20 za mkaa bora kwa siku. Licha ya ajira hizo, pia kampuni hiyo kupitia kiwanda hicho itapunguza matumizi ya mkaa wa kawaida na kuokoa miti zaidi ya 90,000 kwa mwaka ambayo ingeteketezwa kwa ajili ya kuchoma mkaa.Mantheakia alisema hadi sasa ujenzi wa kawaida umetumia Sh bilioni mbili.Kiwanda hiki kitachangia Pato la Taifa na kutoa ajira kwa vijana kuanzia 60 hadi 100 na kuunga mkono juhudi za serikali katika kuzalisha ajira kwa vijana ili wasikae bure, alisema Mantheakia.Kiongozi wa mbio za Mwenge wa Uhuru kitaifa 2016, George Mbijima aliwataka vijana kuacha kukaa bure na kucheza pool ama kushinda katika starehe na badala yake watumie fursa ya kiwanda hicho kufanya kazi, ili kujipatia kipato halali na kusaidia kukuza uchumi wa Taifa.  <topic>: uchumi 